Úradný vestník L 236 , 23/09/2003 S. 0923 - 0923



D. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 1. 31994 L 0067: Smernica Rady č. 94/67/ES zo 16. decembra 1994 o spaľovaní nebezpečných odpadov (Ú. v. ES L 365, 31.12.1994, s. 34) - 32000 L 0076: smernica Európskeho parlamentu a Rady č. 2000/76/ES zo 4. decembra 2000 o spaľovaní odpadov (Ú. v. ES L 332, 28.12.2000, s. 91). Bez ohľadu na ustanovenia článkov 7 a 11 a prílohy III smernice 94/67/ES a bez ohľadu na ustanovenia článku 6, článku 7 ods. 1 a článku 11 smernice 2000/76/ES sa do 31. decembra 2006 hodnoty emisných limitov a požiadavky na merania nevzťahujú na Slovensku v uvedenom rozsahu na tieto spaľovne: spaľovne nemocničného odpadu - NsP Svidník, - NsP Trebišov, - NsP Košice, - NsP Rožňava, - NsP Poprad, - NsP Lučenec, - NsP Žilina, - NsP Levice, - NsP Prievidza - Bojnice, - NsP Trnava, - NsP Senica; spaľovne nebezpečných odpadov - Slovnaft, a.s., Bratislava (1978), - Slovnaft, a.s., Bratislava (1984), - Novácke chemické závody, a.s., Nováky (1974), - Duslo, a.s., Šaľa (1982), - Petrochema, a.s., Dubová (1977), - Petrochema, a.s., Dubová (1988), - Chemko, a.s., Strážske (1984). 2. 31996 L 0061: Smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, 10.10.1996, s. 26). Bez ohľadu na ustanovenia článku 5 ods. 1 smernice 96/61/ES sa požiadavky pre vydávanie povolení pre existujúce zariadenia, pokiaľ ide o povinnosť prevádzkovať tieto zariadenia v súlade s hodnotami emisných limitov, ekvivalentnými ukazovateľmi alebo technickými opatreniami založenými na najlepšej dostupnej technológii podľa článku 9 ods. 3 a 4, na Slovensku nevzťahujú do dňa uvedeného pre jednotlivé zariadenia na tieto zariadenia: - Považská cementáreň, a.s., Ladce: 31. december 2011; - Slovenský hodváb, a.s., Senica: 31. december 2011; - Istrochem, a.s., Bratislava: 31. december 2011; - NCHZ, a.s., Nováky: 31. december 2011; - SLZ Chémia a.s. Hnúšťa: 31. december 2011; - Duslo, a.s. Šaľa: 31. december 2010; - ŽOS Trnava, a.s.: 31. december 2010; - Bukocel, a.s.: 31. december 2009; - U.S. Steel: 31. december 2010; - Matador, a.s., Púchov: 31. december 2011. Do 30. októbra 2007 budú pre tieto zariadenia vydané plne koordinované povolenia, ktoré budú obsahovať individuálne záväzné časové harmonogramy pre dosiahnutie úplného súladu. Týmito povoleniami sa do 30. októbra 2007 zabezpečí dosiahnutie súladu so všeobecnými zásadami, ktorými sa spravujú povinnosti prevádzkovateľov, uvedenými v článku 3 smernice. 3. 32001 L 0080: Smernica Európskeho parlamentu a Rady č. 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1). Bez ohľadu na ustanovenia článku 4 ods. 1 a časti A príloh III až VII smernice 2001/80/ES sa emisné limitné hodnoty pre oxid siričitý, oxidy dusíka a prach do 31. decembra 2007 na Slovensku nevzťahujú na tieto zariadenia: - SSE, Žilina, Tepláreň Zvolen (kotly K1 a K2); - SSE, Žilina, Tepláreň Žilina (kotly K1 a K2); - SSE, Žilina, Tepláreň Martin (kotly K4, K5, K6 a K7). --------------------------------------------------